Nokia poolelt tõuseb esile N97 Mini, mis on oma olemuselt multimeediatelefon ning mõõtmetelt kompaktsem kui tema suur vend N97. 5Mpix kaameraga saab tänu välklambi olemasolule jäädvustada tööks vajalikke pildifaile ka pimedas ja sellega tehtud pilte kannatab kvaliteedi poolest juba ka arvutiekraanilt vaadata. Sõnumite ja meilide mugavamaks kirjutamiseks ja veebis surfamiseks on võimalus kasutada arvutilt tuttavat QWERTY klaviatuuri, mis avaneb telefoni keskelt lahti lükates. Kui telefon lahti klõpsata, tekitab ta mõneti sellise miniatuurse televiisori efekti, kuna pilt ekraanil pöörab samuti kaasa. Mälukaardi lisamise võimalus kuni 16GB, mis on mahukate tööfailide jaoks oluline. N97 Minil on peal ka Office pakett - Word, Excel ja PowerPoint. Olen isegi ühe hädavajaliku PowerPointi presentatsiooni auto tagaistmel sõites valmis teinud ning seejärel endale meilile edastanud. Arvuti taha jõudes oli 90% tööd tehtud - vaja oli lisada vaid visuaalset materjali ning background. N97 Mini ekraanilt ei puudu ka suhtlusvõrgustike otsetee lingid. Näiteks Facebook´i saab ühe nupuvajutusega, et teha postitus oma ettevõtte fännilehele ning hoida end seal toimuvaga ennast pidevalt kursis. Või olla lihtsalt online oma sõprade ja tuttavate jaoks, mis paljudele väga oluline.